cyanic-selkie/wikianc huggingface dataset:
Clara Immerwahr
Avioliitto
Immerwahr meni vuonna 1901 naimisiin tunnetun kemistin Fritz Haberin kanssa, ja he asettuivat Karlsruheen. Vaikka Immerwahr todennäköisesti uskoi pystyvänsä yhdistämään perhe-elämän ja tieteellisen uransa, hän ei siinä onnistunut. Hän kuitenkin auttoi miestään tutkimuksissa ja teki yhteistyötä muun muassa termodynamiikkaa käsittelevän oppikirjan parissa.
Immerwahr ajautui hiljalleen kauemmaksi tieteellisestä urasta ja joutui perinteiseen kotiäidin rooliin. Hänen miehensä oli varsin urakeskeinen, minkä takia Immerwahrilla ei ollut mahdollisuuksia kehittää omaa uraansa. Tähän vaikutti myös heidän vuonna 1902 syntynyt Hermann-poika, joka sairasteli paljon.
Rieskaronmäki
Rieskaronmäen pitkätalo
Talon sisämitat olivat 13,5 metriä ja 5,5 metriä. Asunto sijaitsi talon länsipäässä, joka oli maapohjainen. Lieden pohja oli savimaata ja makuulavat sijaitsivat pohjoisseinällä. Asunnon lattian kulttuurikerros päättyi äkillisesti kaakoispuolella, mikä on tulkittu navetan puoleisen seinän paikaksi. Navetan lattialla oli kolme vierekkäistä painaumaa, jotka Salo on tulkinnut kolmen lehmän seisontasijaksi. Lehmien taakse olisi mahtunut karsina pienille eläimille kuten esimerkiksi lampaille tai vuohille. Talon rakenteita on ollut mukana tulkitsemassa myös Niilo Valonen. Hänen tulkintansa kaakkoispään kolmelle pylväälle oli, että päädyssä navetan oven yläpuolella olisi sijainnut talas. Talas on rehun säilytykseen tarvittu laveri, joka tässä tapauksessa tuettiin maahan pylväillä.
Rieskaronmäen hiidenkiuas
Sekundäärihautauksia löytyi heti muurin ulkopuolelta neljä, jotka nekin olivat polttohautauksia. Aikuisen miehen haudasta löytyi poltettujen luiden joukosta pronssipinsetit. Viereisestä haudassa oli todennäköisesti 40–60-vuotiaan naisen luita, joiden mukana oli pronssikampa ja pronssilevyn kappale. Yksi haudoista kuului miehelle, joka oli ollut 40–60-vuotias ja jonka luiden joukossa oli myös pronssipinsetit. Viimeisessä haudassa oli 10–15-vuotiaan vainajan poltetut jäänteet sekä pronssineulan ja pronssisen partaveitsen jäänteet. Tämän vuoksi vainajan ajatellaan olevan poika. Sekundäärihautauksissa kivirauniota oli laajennettu ja laajennuksen rajaksi oli maahan ladottu pyöreänmuotoinen muurimainen kivikehä. Kehän sisälle oli heitelty kiviä niin paljon, että röykkiöstä muodostui katkaistun kartion muotoinen. Salo löysi kaivauksien aikana hiidenkiukaasta kuuden henkilön poltetut jäännökset. Samantapaisia sisärakenteita on havaittu joissakin muissakin Nakkilan ja Harjavallan hävitetyissä hiidenkiukaissa. Salo ajoittaa sekundäärihautaukset pronssikauden periodille V.
Rieskaronmäen maja
Rieskaronmäen maja, niin kuin pientä rakennusta historiallisessa kirjallisuudessa usein kutsutaan, on ollut kooltaan 4,2 metriä pitkä ja 3,8 metriä leveä ja siten muodoltaan lähes neliö. Se erottui maan pinnassa sinne aseteltujen laakakivien muodosta ja majan lattian kulttuurimaan kerroksesta. Kattoa kannateli keskeltä maahan pystytetty paalu ja rakennuksen seinät. Paalusta oli jäänyt maahan halkaisjaltaan 25 senttimetrin läiskä. Talo oli tuhoutunut tulipalossa, kuten kaivauksissa todettiin. Lattialta löytyi noin tuhat savitiivisteen kappaletta, jotka olivat kovettuneet tulipalossa keramiikaksi. Savitiivisteen kappaleista näkyi seinään punottujen oksien jättämät jäljet. Neoliittisella kivikaudella ja pronssikaudella rakennettiin usein ohutseinäisiä osista punottuja seiniä, jotka tiivistettiin hieromalla seiniin savea. Rakennuksen pohjoispuolelta löytyi laakakivien rivi, jonka Salo on tulkinnut seinän perustaksi. Tässä seinässä ei käytetty savea tiivisteenä ja mäen rinteiden muodon vuoksi kivirivin tulkinnaksi tuli majan karjasuojan seinärakenne. Täällä sijaitsi myös mukulakivialue, joka lisäseinän vuoksi tulkittiin karjasuojan lattiaksi.
Muugan satama
pienoiskuva|370px|Muugan satama lounaasta nähtynä.
Lamadaya
Lamadaya on Cal Madowin vuoristossa Sanaagin alueella Somalian pohjoisosassa sijaitseva vesiputous. Vuoriston korkein kohta on 2 416 metriä korkea Shimbiris. Lähin kaupunki on Ulheed Punaisenmeren suunnalla.
Tony Malinosky
Malinosky pelasi ensimmäisen pelinsä 26. huhtikuuta ja viimeisensä 16. heinäkuuta. Hän ennätti pelata kaikkiaan 35 peliä. Hän oli vanhin elossa ollut entinen Major League Baseball -pelaaja; hän kuoli 101-vuotiaana helmikuussa 2011.
Billy Werber
thumb|Bill Werber William Murray ”Billy” Werber (20. kesäkuuta 1908 – 22. tammikuuta 2009) oli yhdysvaltalainen baseballpelaaja. Hän pelasi kolmantena pesämiehenä Major League -tasolla vuosina 1930–1942.
John Cairncross
Elämä
Toisin kuin muut ”Cambridgen viitosten” jäsenet, Cairncross ei ollut yläluokkaisesta perheestä. Hänen isänsä oli skotlantilainen rautakauppias ja äitinsä opettaja. Cairncross kävi sisäoppilaitosta Skotlannin Hamiltonissa ja pääsi stipendillä opiskelemaan saksan ja ranskan kieliä Glasgow’n yliopistoon. Valmistuttuaan sieltä vuonna 1933 hän jatkoi opintojaan Sorbonnen yliopistossa Pariisissa ja vuodesta 1934 Cambridgen yliopiston Trinity Collegessa. Hän omaksui Cambridgessa vasemmistolaisen aatemaailman ja tapasi muita tulevia vakoojarenkan jäseniä, mutta suhteet eivät muodostuneet läheisiksi miesten erilaisten taustojen vuoksi. Cairncrossin saatua vuonna 1936 viran Britannian ulkoministeriöstä hänen Cambridgen aikainen opiskelutoverinsa James Klugmann houkutteli hänet värväytymään Neuvostoliiton vakoojaksi. Hän sai koodinimen Liszt. Cairncross vuoti Neuvostoliittoon muun muassa vuoden 1938 Münchenin kriisiä koskeneita salaisia ulkoministeriön asiakirjoja.
Jorma Kalske
Oikeustieteen kandidaatiksi Kalske valmistui vuonna 1978 ja sai varatuomarin arvon vuonna 1979. Hän on työskennellyt Helsingissä oikeuskanslerinvirastossa ja Turun ensimmäisenä kaupunginviskaalina. Vuosina 1997–2001 hän toimi valtionsyyttäjänä ja määräaikaisena apulaisvaltakunnansyyttäjänä valtakunnansyyttäjänvirastossa. Helsingin johtavana kihlakunnansyyttäjänä Kalske toimi vuosina 2001–2002.
Lyyrypyrstö
Ulkonäkö ja laulu
Lyyrypyrstö on fasaanin kokoinen, se kasvaa noin metrin pitkäksi. Se on väriltään ruskea, mutta koiraalla pyrstön reunasulat ovat pidentyneet, voimakaskuvioiset ja kaartuvat sen laulaessa ruumiin ylle. Pienemmän naaran pyrstö on vaatimattomampi.
Ravinto
Lyyrypyrstö syö hyönteisiä, kotiloita, matoja ja hämähäkkejä joita se nokkii lehtikarikkeen joukosta.
Leó Szilárd
Elämäkerta
Szilárd syntyi 11. helmikuuta vuonna 1898 Budapestissa juutalaiseen perheeseen. Hänen isänsä oli rakennusinsinööri Louis Szilárd ja äiti Tekla Szilárd. Leó oli perheen lapsista vanhin. Hänellä oli kaksi sisarusta: kaksi vuotta nuorempi Béla ja kolme vuotta nuorempi Rószi.
Szilárd matkusti Yhdysvaltoihin Columbian yliopistoon vierailevana tutkijana vuonna 1938. Yhdessä Fermin kanssa he huomasivat vuonna 1939 uraanin olevan sopiva alkuaine ketjureaktion aikaansaamiseksi.
Luettelo vähintään viisi maalia yhdessä NHL-ottelussa tehneistä pelaajista
NHL:n yhden ottelun maaliennätystä pitää hallussaan Quebec Bulldogsissa pelannut Joe Malone, joka on tehnyt seitsemän maalia yhdessä ottelussa. Malonella on eniten viiden maalin otteluita, sillä hän teki viisi maalia kolmesti, ja lisäksi vielä kerran kuusi maalia. Vain kaksi pelaajaa on tehnyt kuusi maalia vuoden 1967 jälkeen.
Suuret sävelet (Lea Laven)
Suuret sävelet on Lea Lavenin vuonna 2001 julkaistu kokoelma-albumi, joka sisältää 40 kappaletta hänen vuosina 1984–1989 levyttämistään albumeista. Albumi sisältää kaksi CD-levyä ja sen on julkaissut BMG Finland Oy
Patrick Beverley
Ammattilaisura
Kaudella 2021–2022 Beverley pelasi Minnesota Timberwolvesissa, josta siirtyi Los Angeles Lakersiin.
Euroopan alueellisten lentoyhtiöiden liitto
Jäsenet
Jäsenlentoasemat työllistävät suoraan 15 - 5 523 henkilöä asemaa kohden. Asemien kautta kulkee yksikköä kohden vuosittain 5 000 - 26 650 000 matkustajaa, ja liikennesuoritteita tehdään kullakin 6 500 - 360 000 vuodessa.
Jäsenlentoyhtiöt
Euroopan alueellisten lentoyhtiöiden liittoon kuuluu 50 lentoyhtiötä vuonna 2018.
Glorfindel
Juoni
Glorfindel kuitenkin palaa Kolmannella ajalla Fornostin taistelun lopussa ja myöhemmin Elrond Puolhaltia lähettää hänet Frodon oppaaksi Rivendelliin. On hyvin epätavallista, mutta ei mahdotonta, että haltia palaa Mandosin saleista takaisin Ardaan, mutta Glorfindelille näin kävi. Tolkien kertoi itse, että Glorfindel palasi valarin käskystä ilmeisesti istarin kanssa Keski-Maahan. Glorfindel oli se, joka ennusti Angmarin Noitakuninkaasta että: ”Miehen kädestä hän ei tule kuolemaan”. Tämä ennustus toteutui kun Éowyn, nainen, tappoi Noitakuninkaan Pelennorin kenttien taistelussa. Peter Jacksonin elokuvassa Arwen korvaa Glorfindelin Frodon auttajana. Myös Ralph Bakshin animaatioversiossa Glorfindel jätettiin pois, ja hänet korvasi Legolas.
Figuren in Tolkiens Welt Lista Calaquendich
Tasakatto
250px|thumb|Tasakatto rautatieasemalla Saksan [[Limburg an der Lahn|Limburgissa]] 250px|thumb|Tasakattoja Israelissa Tasakatto on arkkitehtuurissa ulkokattotyyppi, jossa katto on vaakasuorassa. Sadeveden takia tasakatto on aina hivenen kalteva, ja jos se on 1:20, näyttää katto vielä vaakasuoralta. Pulpettikatto on kuitenkin erillinen kaltevampi kattotyyppi.
Suomessa
Yksi tunnetuimmista tasakattoisista asuinrakennuksista on Alvar Aallon 1930-luvun lopussa suunnittelema Villa Mairea. Aalto vaikutti tasakattojen yleistymiseen, joka muodostui arkkitehtien keskuudessa muodiksi. Sosiaaliministeriön järjestämässä pientalojen suunnittelukilpailussa SAFA-arkkitehdeille vuonna 1939, kaikki työt olivat tasakattoisia. Sen sijaan maatalousministeriön järjestämässä pientalojen suunnittelukilpailussa suurin osa töistä oli perinteisiä harjakattoja. Kolme parasta työtä olivat rakennusmestarien suunnittelemia harjakattoisia.
Romanian Fed Cup -joukkue
Romanian Fed Cup -joukkue edustaa Romaniaa Fed Cupissa. Se toimii Romanian tennisliiton alaisuudessa. Romania osallistui Fed Cupiin ensimmäisen kerran vuonna 1973. Kaiken kaikkiaan Romania on pelannut 134 maaottelua, joista voittanut 79 ja hävinnyt 55. Romania on päässyt parhaimmillaan välieriin vuonna 2019.
Villers-sur-Mer
thumb|250px|Rue Michel D'Ornano katu Villers-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 2 318 asukasta vuoden 1999 väestönlaskennassa. Villers-sur-Merin pinta-ala on yhdeksän neliökilometriä.
Investor
Vuonna 2019 yhtiöllä oli yhteensä 92 kokopäivätyöntekijää. Sillä on toimistot Tukholman lisäksi New Yorkissa ja Palo Altossa.
Mikko Virta
Mikko Virta (s. 22. maaliskuuta 1982) on suomalainen kitaristi. Hän on PMMP-yhtyeen kitaristi ja soittanut useissa muissakin yhtyeissä, kuten My First Band, Telegram ja Jere & The Universe.
Miep Gies
Gies evakuoitiin joulukuussa 1920 Wienistä Leideniin, sillä hänen kotialueellaan oli yhä ruokapula ensimmäisen maailmansodan jäljiltä. Hän siirtyi Amsterdamiin 1922.
Vire-Normandie
Vire-Normandie on kunta Luoteis-Ranskassa Calvadosin departementissa Normandian alueella.
Marian Smoluchowski
Elämä
Smoluchowski syntyi Vorderbrühlissa, lähellä Wieniä. Wienissä hän opiskeli fysiikkaa, jossa häntä opettivat muun muassa Joseph Stefan ja Franz S. Exner. Ludwig Boltzmann oli Smoluchowskin opiskeluajan töissä Münchenin yliopistossa. Boltzmannin palatessa Wienin yliopistoon vuonna 1894 oli Smoluchowski tuolloin armeijassa. Smoluchowskilla ja Boltzmannilla ei näyttäisi olleen minkäänlaisia yhteyksiä, vaikka Smoluchowskin työllä on paljon yhteistä Boltzmannin ideoiden kanssa. Smoluchowski opiskeli muutaman vuoden Pariisin, Glasgow’n ja Berliinin yliopistoista hän muutti Lviviin vuonna 1899, jossa hän sai paikan Lvivin yliopistossa.
Gammelby
Gammelby on kylä Kemiössä Kemiönsaaren kunnassa Varsinais-Suomessa. Kylä sijaitsee saaren itäosassa Viksvidjan ja Dalbyn kylien välissä Gammelbyvikenin pohjoisrannalla.
Gammelbyssä on toiminut aikanaan tiilitehdas. 1900-luvun puolivälissä kylässä kokeiltiin myös kalankasvatusta. Kylässä toimi ennen ruotsinkielinen kansakoulu. Merenlahden rannalla on lähikylien yhteinen venesatama. Kylässä on yleinen uimaranta, jonka yhteydessä on myös vuokrattava sauna.
Irish American Football League
IAFL1
Kaudella 2016 IAFL1:ssä pelasi yhdeksän joukkuetta kahdessa lohkossa.
Toinen kotimainen kieli
Historia
Peruskoulu-uudistuksen yhteydessä kiistanalaiseksi nousi kysymys uuden kaikille samansisältöisen koulun kielenopetuksesta. Kaikissa uudistuksen lopullista ratkaisua koskevissa valmisteluasiakirjoissa lähdettiin siitä, että peruskouluun tulisi yksi pakollinen kieli, joka suomenkielisissä kouluissa olisi englanti ja ruotsinkielisissä suomi. Suomenkielisillä yläasteella olisi ollut mahdollista valita vapaaehtoisena kielenä ruotsi ja jo kahta kieltä opiskelevilla olisi ollut vielä mahdollisuus valita kolmas kieli, joko saksa, ranska tai venäjä. Lukioon olisi kuitenkin vaadittu kahden kielen hallintaa. Tämä olisi siis käytännössä johtanut siihen, että alustava päätös peruskoulun jälkeisistä keskiasteen opinnoista olisi pitänyt tehdä jo yläasteen alkaessa. Vuonna 1968 Suomen Sosialidemokraattisen puolueen, Keskustapuolueen, Suomen Kansan Demokraattisen Liiton, Ruotsalainen Kansanpuolueen sekä Työväen ja Pienviljelijäin Sosiaalidemokraattisen Liiton hallitusohjelmassa kuitenkin sovittiin peruskoulun kieltenopetuksessa toisin kun lain valmistelutyön aikana oli ajateltu. Laki koulujärjestelmän perusteista hyväksyttiin eduskunnassa sellaisena, että peruskouluun tuli kaikille pakollisiksi kaksi vierasta kieltä, joista toisen tuli olla niin sanottu toinen kotimainen. Tämän lisäksi yläasteella voitiin opiskella vielä yhtä vapaaehtoista kieltä. Peruskoulu-uudistus toteutettiin alueittain vuosina 1972–1977. Päätöstä perusteltiin Suomen virallisen kaksikielisyyden turvaamisella, mutta perusteluiksi esitettiin myös pohjois­maista yhteis­työtä ja työllistymistä muissa Pohjoismaissa. Myös sillä, että peruskoulun rinnalla oli vielä pitkään oppikoulua käyviä oppilaita, joille toinen kotimainen kieli oli pakollista ensimmäisestä luokasta alkaen, oli merkitystä. Vuonna 2003 eduskunta päätti Vanhasen I hallituksen esityksestä vakinaistaa vuosia jatkuneen ylioppilaskirjoitusten rakennekokeilun, ja sen myötä toinen kotimainen kieli muuttui ylioppilaskirjoitusten osalta vapaaehtoiseksi.
Oppilaiden motivaatio ja asennoituminen
Kyösti Julkusen tutkimuksessa "Vieraan kielen oppiminen: A2-kielen opiskelijoiden motivaatio ja kielen valintaan vaikuttaneet tekijät" vuodelta 1998 tutkittiin oppilaiden lähtömotivaatiota ja kielivalintojen syitä peruskoulun viidennellä luokalla. Tutkimusaineistona oli 181 oppilasta Joensuusta. Oppilaat olivat selvästi motivoituneimpia englannin kielen opiskeluun ja ranska, saksa ja venäjä olivat suunnilleen samalla tasolla. Ruotsin osalta motivaatio oli alhaisin lukuun ottamatta yhteiskunnallisen motivaation aspektia, eli näkemystä kielitaidon kuulumisesta yleissivistykseen. Opetusministeriön toimeksiannosta vuonna 1998 tehdyn haastattelututkimuksen perustella 44 % suomenkielisistä oppilaista piti ruotsin kielestä oppiaineena ja 63 % ilmoitti haluavansa opiskella jotain toista kieltä ruotsin sijaan. Ruotsin pakollisuuden kannalla oli 44 % tytöistä ja 19 % pojista. A-kielenä ruotsia opiskelleet suhtautuivat siihen tosin myönteisemmin kuin muut. Heistä 56 % tytöistä ja 41 % pojista oli ruotsin pakollisuuden kannalla.
E. Mustilan tutkimuksessa pyrittiin selvittämään mitkä opiskelumotivaation perusteet parhaiten selittävät lukiolaisten ruotsin kielen opintomenestystä. Hyvin ruotsia osaavat oppilaat (19 %) motivoituivat opiskeluun erityisesti integratiivisista syistä, osallistuivat opetukseen tunneilla ja olivat kiinnostuneita ylimääräisten kielten opiskelusta. Keskinkertaiset oppilaat (45 %) suuntautuivat kotitehtäviin ja monet heistä olivat instrumentaalisesti motivoituneita. Heikoimmat oppilaat (38 %) olivat myös kotitehtäväorientoituneita ja heitä puuttui kokonaan opiskelumotivaatio. Motivaation selitysosuus menestyksestä oli 27,7 %, eli ennen kaikkea ahkeruus ruotsintunneilla ilmeni hyvinä arvosanoina. Laineen vuoden 1991 tutkimuksen mukaan kaupunkikouluissa ruotsin opiskelumotivaatio on selkeästi korkeampi kuin maaseutukouluissa, vaikka yleisessä opiskelumotivaatiossa ei havaittu samanlaisia eroja.
Suomen kieli toisena kotimaisena kielenä
Suomessa suomea opiskellaan pakollisena kielenä joko äidinkielenä, suomena saamenkielisille, suomena viittomakielisille, suomena toisena kielenä tai viimeistään B-kielenä seitsemänneltä luokalta alkaen. Muille kuin suomen-, ruotsin-, saamen- ja romaninkielisille suomi toisena kotimaisena kielenä voi olla vapaaehtoinen. Yli 80 prosenttia suomenruotsalaisista käyttää päivittäin arki- tai työelämässään myös suomen kieltä. Professori Kari Sajavaaran mukaan toisen kotimaisen kielen merkitys Suomen ruotsinkielisille onkin kokonaan toisenlainen kuin ruotsin merkitys suomenkielisille. Sajavaaran mukaan Suomen koulujärjestelmässä suomea heikosti osaavien ruotsinkielisten asema jää helposti huomiotta. Ruotsinkielisissä kouluissa 90 % valitsee A1-kieleksi suomen ja A2-kielenä sitä opiskelee 3,4 %. Ruotsinkielisissä lukioissa 54 % oppilaista opiskeli kolmea vierasta kieltä. 80 % ruotsinkielisistä oppilaista suorittaa ylioppilaskirjoituksissa suomen kielen pitkän oppimäärän kokeen. Suomen kielen opetus ruotsinkielisissä oppilaitoksissa on käytännössä huomattavasti laajempaa kuin ruotsin opetus suomenkielisissä oppilaitoksissa.
Yhteiskunnallinen keskustelu
Vapaa kielivalinta ry järjesti bussikampanjan Tampereella ruotsin vapaaehtoisuuden puolesta. Kampanjan suunnittelijan Heikki Orsilan mukaan suomalaista opetusta olisi kehitettävä niin, että pakollisen ruotsin edellyttämät oppitunnit voitaisiin käyttää paremmin opiskelijan omien tarpeiden mukaan.
Uskonpuhdistus
Katolinen kirkko reagoi teeseihin
Kun Lutherin ajatukset alkoivat levitä, myös katolinen kirkko kiinnitti asiaan huomiota. Lutherin arvostelu kohdistui Wittenbergin alueen anekaupasta vastaanneeseen dominikaani-isä Johann Tetzeliin, sekä Mainzin arkkipiispaan Albrechtiin. Albrecht raportoi Lutherin toiminnasta Roomaan, ja vuoden 1518 alkupuolella dominikaanit julistivat Lutherin harhaoppiseksi. Alkukesästä 1518 Luther sai haasteen saapua Roomaan kuulusteluja varten, mutta matka Roomaan peruuntui.
Uskonpuhdistuksen aikaan paavina oli Leo X. Hän muistutti käytökseltään tyypillistä renessanssiruhtinasta eikä aluksi kiinnittänyt saksalaisten munkkien väliseen riitaan juurikaan huomiota. Katolisella kirkolla olisi ehkä ollut mahdollisuus estää uskonpuhdistus, mutta se ei reagoinut Lutherin uusien oppien nostattamaan väittelyyn tarpeeksi ajoissa, eikä Roomassa heti ymmärretty tilanteen vakavuutta. Paavi olisi helposti voinut tuomita Lutherin roviolle, mutta samalla paavi olisi voinut menettää Lutherin vaaliruhtinaan, Pyhän saksalais-roomalaisen keisarikunnan keisarinvaalien ennakkosuosikin tuen. Se sai paavin viivyttelemään.
Luther julistetaan pannaan
pienoiskuva|Paavi [[Leo X]] pienoiskuva|vasen|Keisari [[Kaarle V (keisari)|Kaarle V]]
Johann Eckin oli tarkoitus vastata bullan julkaisemisesta Saksassa yhdessä Hieronymus Aleanderin kanssa. Yllättäen hänen tielleen kasautui esteitä. Ensinnäkin Erfurtissa yliopisto kieltäytyi julkaisemasta bullaa. Samassa kaupungissa ylioppilaat varastivat bullan kirjakauppiailta ja viskasivat sen jokeen. Leipzigissa tilanne ei ollut sen parempi, sillä nyt Eck itsekin joutui varomaan opiskelijoita. Vaaliruhtinas Fredrik Viisas ei hänkään suostunut julkaisemaan bullaa. Sen sijaan itse keisarin puheille päästyään Aleander onnistui paremmin, ja muutamassa kaupungissa Lutherin teokset poltettiin. Myös Kölnissä oli tarkoitus hävittää Lutherin tuotantoa. Aie kuitenkin peruuntui, sillä poltettaviksi onnistuttiin piilottamaan myös Lutherin vastustajien kirjoituksia.
Luther valtakunnankirouksessa
Kun paavi oli ekskommunikoinut Lutherin, paavin lähettiläät vaativat tälle myös valtakunnankirousta. Lutherin vastustajat olisivat halunneet estää hänen saapumisensa Wormsin valtiopäiville, mutta vaaliruhtinas Fredrik Viisas halusi järjestää Lutherille kuulustelut. Pysyäkseen Fredrikin kanssa hyvissä väleissä keisari Kaarle V suostui antamaan Lutherille vapaan kulkuoikeuden valtiopäiville. Luther suostui tulemaan valtiopäiville, vaikka tiesi, että Jan Hus oli aikoinaan poltettu kulkuoikeudesta huolimatta.
Wittenbergin kuvainraastajat
pienoiskuva|vasen|[[Dirk van Delen: Kuvainraasto.]]
Luther alkoi saarnata kaupungin väelle. Hänen kritiikkinsä ei kohdistunut ensisijaisesti itse uudistuksiin vaan niiden toteuttamistapaan. Tosin kuvainraastoon hän suhtautui kielteisesti perustellen, että tärkeämpää oli hävittää ihmisten sydämiin juurtuneet epäjumalankuvat. Samoin Luther sanoi, että "usko otetaan vastaan vapaaehtoisesti ja itsestään ilman pakotteita", millä hän torjui kannattajiensa väkivaltaiset toimet.
Zwingli uskonpuhdistajana
Kun Zwingli ei saanut aikaan yksimielisyyttä protestanttien välille, hän yritti saada ajatustensa taakse ainakin Sveitsin. Tavoitteen saavuttamiseksi hän ei sulkenut pois edes sotilaallista toimintaa, ja Sveitsin uskonpuhdistusliikkeen kannattajat aloittivat Sveitsin uskonsodat katolisia kantoneja vastaan. Sotapappina toiminut Zwingli menetti henkensä sodassa vuonna 1531. Sodat päättyivät katolilaisten voittoon, mikä heikensi Sveitsin uskonpuhdistusliikkeen voimaa.
Uskonpuhdistajien uudistukset jatkuvat
Vuonna 1524 julkaistiin Lutherin kirjoitus Kaikkien Saksan kaupunkien raatimiehille, että he perustaisivat ja pitäisivät yllä kristillisiä kouluja. Siinä Luther esitteli ajatuksiaan koulunkäynnin järjestämisestä. Hän ei halunnut jättää kasvatustyötä pelkästään vanhemmille, vaan tuoda työhön mukaan myös esivallan. Luther kirjoitti: "Hyvät herrat, onko todellakin tarpeen käyttää joka vuosi niin paljon varoja aseisiin, teihin, siltoihin, patoihin ja muuhun sellaiseen kaupunkien ylläpitämiseksi? Vai olisiko mieluummin annettava edes sen verran janoiselle, köyhälle nuorisolle, että valittaisiin yksi taitava mies tai kaksikin koulumestariksi?"
Vastauskonpuhdistuksen taustaa
Klemens VII:n seuraaja Paavali III päätti aloittaa kirkossa todellisen uudistustyön. Se merkitsi Trenton kirkolliskokouksen kutsumista koolle vastoin useiden maallistuneiden kardinaalien tahtoa.
Uusia kirkkoja ja oppisuuntia
Nykypäivän kristityistä 1,1 miljardia on katolisia, 225 miljoonaa ortodokseja ja 77 miljoonaa anglikaaneja. Reformoidun kirkon jäseniä on noin 75 miljoonaa. Luterilaisiin kirkkoihin kuuluvia on maailmanlaajuisesti noin 72 miljoonaa. Euroopassa luterilaisiin kirkkoihin kuuluu noin 36 miljoonaa jäsentä. Pohjoismaat ja Saksa ovat luterilaisuuden vankinta kannatusaluetta. Saksassa on eniten luterilaisia, noin 12 miljoonaa. Seuraavaksi eniten luterilaisia on Ruotsissa (6,5), Etiopiassa (6,4), Tansaniassa (5,8), Indonesiassa (5,8) ja Tanskassa (4,4 miljoonaa). Luterilaisuus on valtionkirkko Islannissa ja Tanskassa.
Euroopan lippu
Symbolismi
Euroopan unionin viestinnän mukaan lippu symboloi Euroopan unionia ja laajemmin myös Euroopan yhtenäisyyttä ja eurooppalaista identiteettiä. Tähdet symboloivat Euroopan kansojen ihanteita: yhtenäisyyttä, yhteisvastuuta ja sopusointua. Ympyrä edustaa yhtenäisyyttä. Lipussa olevien tähtien määrä ei liity jäsenvaltioiden määrään.
Suomen muinaisnimet
Suomalaisia muinaisnimiä
1300-luvun aatelisvaltakirjoissa mainittuja suomalaisia nimiä: Hyvälempi, Mielivalta.
Vaahteraliigan kausi 1993
Vaahteramalja XIV oli toisinto viimekautisesta kun East City Giants ja Turku Trojans kohtasivat jälleen. East City Giants oli taas parempi luvuin 23–20 ja seura voitti kolmannen peräkkäisen mestaruutensa. Helsinki Roosters uusi pronssimitalinsa.
Ranskan Grand Prix 1962
Ranskan Grand Prix 1962 oli Formula 1 -sarjan osakilpailu, joka ajettiin 8. heinäkuuta 1962 Rouen-Les-Essarts -radalla. Kilpailun voitti Dan Gurney, jolle voitto oli uran ensimmäinen. Kilpailu on ainoa, joka on voitettu Porsche-tallin autolla.
Tigret
Tigrejen kahtia jakautunut identiteetti johtuu osaksi valtiollisesta historiasta ja osaksi uskonnosta. Etiopian alueella asuvat tigret kuuluvat suurimmaksi osaksi Etiopian ortodoksiseen kirkkoon, kun taas Eritreassa asuvien tigrejen enemmistö on islaminuskoisia.
The Crash
The Crash oli turkulainen popyhtye, joka oli toiminnassa vuosina 1991–2009.
Melvillen rautatieasema
Lähteet
50.9263°N, -102.8072°W
Ð
Fäärin kielessä ð on konsonantti, jolla ei ole omaa äännearvoaan, vaan ääntämys vaihtelee. Kirjain ð ei koskaan esiinny ensimmäisenä kirjaimena.
Tribal-luokka (hävittäjä)
Suunnittelu
Esikunnan esittämät vaatimukset jatkuivat huomautuksella, jonka mukaan pitkän kantaman ilmatorjunta oli tärkeämpää pienehkölle alukselle kuin lähitorjunta. Kaukotorjuntaa ei voitaisi luoda eikä täydentää kriisin tultua, mutta lähitorjunta voitaisiin.
Välimeren laivaston hävittäjävoimien komentaja kontra-amiraali Andrew Cunningham kommentoi esitystä siten, että alusten kansirakenteita ja savuhormeja tulisi mataloittaa sekä kaksiputkisen nelitykkisen aluksen komentosiltaa voitaisiin todennäköisesti mataloittaa 1,2 metriä (neljä jalkaa).
Amiraliteetti teki maaliskuussa 1935 päätöksen, jonka mukaan konehuone ratkaisut olisivat risteilijä HMS Arethusan mukaisia. Ratkaisun piti mahdollistaa aluksen konetehon säilyminen osuman jälkeenkin. Päätöstä jouduttiin kuitenkin muuttamaan sen vaatimien tilojen vuoksi, mikä olisi kasvattanut uppouman 2 100 tonniin.
Australian laivaston alukset
Australian laivaston alusten rakentamisen aikana tehtiin muutoksia Britannian laivaston aluksista saatujen kokemusten seurauksena. Alusten X-torni korvattiin kaksiputkisella 4 tuuman ilmatorjuntaan soveltuvalla tornilla ja taaempi savuhorni lyhennettiin ampuma-alan lisäämiseksi.
Kanadan laivaston alukset
Kanadalaiset ihastuivat Tribal-luokkaan sen raskaan aseistuksen vuoksi. Kahdeksan päivää siitä, kun Kanadan hallitus oli julistanut sodan Saksalle ja sen liittolaisille, Kanadan laivaston esikuntapäällikkö kontra-amiraali Percy W. Nelles esitteli 18. syyskuuta 1939 parlamentille laivasto-ohjelman. Ohjelma oli tehty alun perin kaksivuotiseksi, mutta siitä muodostui kolmivuotinen. Se käsitti pääosin korvetteja ja miinanraivaajia, mutta siihen oli sisällytetty myös kaksi uutta hävittäjää kummallekin vuodelle.
Abdelkader Oueslati
Ura
Oueslati aloitti jalkapalloilun Sporting Toulon Varin junioreissa vuonna 2006. Sittemmin vuonna 2009 hän siirtyi Atlético Madridin junioreihin vuonna 2009, josta hän nousi pelaamaan kakkosjoukkueeseen. Sittemmin Oueslati nousi Atlético Madridin edustusjoukkueeseen kaudella 2012–2013. Hän pelasi avausottelunsa 19. elokuuta 2012 Levantea vastaan Espanjan pääsarjassa. Sittemmin Oueslati on pelannut kaksi ottelua Eurooppa-liigassa.
Seima-Turbino-ilmiö
Kieliryhmä
Joidenkin kielitieteilijöiden mielestä Seima-Turbino -ilmiö on ollut osallinen uralilaisten kielten leviämisessä. Christian Carpelanin Seima-Turbinoa luonnehtiva ilmaus on "aseistettujen traadereiden tuotanto- ja yhteysverkosto". Riho Grünthalin ym. mukaan leviäminen oli hyödynsi aluksi jokiverkostoa ja suuntautui aron pohjoispuolelle metsäarolle ja Siperiaan.
Esineryhmiä
Ennen Seima-Turbino-ilmiötä sen leviämisalueella valmistettiin pronssiesineitä paikallisilla tavoilla. Abaševon kulttuurin vientituote oli Belajajoen jokilaakson maanpinnalta kaivettava kupari, jota käyttivät myös ympäristön muut kulttuurit. Kuparista valmistettiin arseenipronssia, josta pääosa esineistöstä valmistettiin. Alueella sijaitsee myös kupari-hopea-malmioita, joista valmistettiin hopeaesineitä tai hopeapronssiesineitä. Näitä pronssilajeja valmistettiin Sintaštan kulttuurin ja Petrovkan kulttuurin parissa. Keihäät, taltat ja putkikirveet valmistettiin ensin levyksi, ja takomalla muotoiltiin putkimainen holkki puuvarteen kiinnittämistä varten. Edellisten metalliseosten lisäksi käytettiin paikallista kultaa esineiden koristeluun. Täällä valmistettiin pronssista myös laakakirveitä. Seima-Turbino-ilmiön kauppaverkosto toimi parisataa vuotta näiden rinnalla ja alkoi vaikuttamaan näiden tuottamaan esineistöön. Kauppiaat esittelivät tinapronssin, joka oli helpompaa valaa esineiksi. Lisäksi Seima-Turbinon valinmuotit olivat sillä tavalla kehittyneempiä, että kiinnitysholkki valettiin valmiiksi eikä kiinnityssiivekkeitä tarvinnut enää taivuttaa putkeksi. Tällä tekniikalla tehty uutuustuote oli putkikirves, jonka käytettävyys edusti uutta tasoa vanhoihin kirvestyyppeihin nähden. Ihastusta olivat aiheuttaneet vahavalutekniikalla toteutetut koristeet esimerkiksi käyräselkäisissä veitsissä. Tuotteet olivat lisäksi ohutseinäisempiä, joten metallia kului niihin vähemmän. Seima-Turbino-ilmiön tuotteet kävivät hyvin kaupaksi, ja niitä alettiin matkia kaikissa aron kauppaa käyvissä kulttuureissa. Sintaštan kulttuurissa siirryttiin arseenipronssista tina-arseenipronssiin ja tinapronssiin. Heiltä tekniikoiden oppimiseen kului 100–200 vuotta, samalla kun Seima-Turbino-väestö sulautui paikalliseen.
Njasvižin kartano
Kristuksen ruumiin kirkko ja kirjapaino
Kirkon sisäseinät maalattiin taidokkaasti raamatullisia aiheita kuvittavilla freskoilla paljolti vuosina 1750–1753. Seiniin, pilareihin ja kattopinnoille on kuvattu yli 80 erillistä kohtausta tai kompositiota, joita on verrattu mahtavuudeltaan ja syvyydeltään esimerkiksi Rafaelin, Nicolas Poussinin ja Rubensin töihin. Yhdessä oivaltavan arkkitehtuurisen tilan ja valon käytön kanssa, kirkossakävijälle voi syntyä kokemus ihmeellisen upeista, esimerkiksi valeperspektillä syvennettyistä panoraamoista.
Tangon kotimaa
Samalla matkalla Eino Grön ja Jaakko Salo esiintyivät myös Mar del Platan jazzfestivaaleilla, joille Suomesta oli kutsuttu myös Heikki Sarmanto ja Maija Hapuoja.
Lars Fykerud
Fykerud syntyi musikaaliseen perheeseen, jossa isä Gamle-Hans oli pelimanni ja äiti Torbjørg soitti sjøfløyteä. Poika aloitti hardangerviulun soiton varhain kotoa sekä muilta Sauheradin ja Bøn muusikoilta saatujen esimerkkien pohjalta. Myöhemmin hän alkoi soittaa tinniläisen Knut Dalen perinteen mukaisesti. Hän voitti Bøn ensimmäisen musiikkikilpailun (kappleik) vuonna 1888. Vuonna 1890 Fykerud lähti Yhdysvaltoihin, jossa jatkoi Norjassa aloittamaansa esiintymistä. Hän kuitenkin joutui maassa pahoinpitelyn sekä ryöstön uhriksi ja palasi vuonna 1900 Norjaan heikentyneessä terveydentilassa.
Mark Z. Danielewski
Elämä
Danielewski opiskeli ensin kirjallisuutta Yalen yliopistossa ja myöhemmin latinaa Kalifornian yliopistossa, Berkeleyssä. Valmistuttuaan hän vietti vuoden Pariisissa. Palattuaan Yhdysvaltoihin hän opiskeli elokuva- ja televisioalaa Los Angelesissa ja osallistui Jacques Derridasta kertovan elokuvan tekoon.
Merikortteli
Merikortteli on historiallinen tehdasrakennus Helsingin Punavuoren alueella, runsaan kilometrin päässä ydinkeskustasta lounaaseen. Se käsittää kokonaisuudessaan Telakkakadun, Merimiehenkadun, Perämiehenkadun ja Pursimiehenkadun välisen korttelin, jolle 1800-luvulla annettiin nimi Kivitasku.
Historia
Merikorttelissa valmistettiin puhelinkaapeleita Suomen puhelinverkkoa varten. Rakennuksen koko korttelin kiertävä pohjasuunnitelma mahdollisti pitkien kaapelien työstämisen läpi rakennuksen. Mukana oli myös emoyhtiö Suomen Gummitehtaan raakakumivalssaamo. Kaapelitehdas siirtyi Salmisaareen 1939 ja taloon sijoittui muun muassa Airam, jossa Suomen Kaapelitehdas oli osakkaana. Sotavuosina sen tuotanto oli elintärkeää Suomelle, niin sotaväelle kuin kotirintamallekin. Lampputehtaassa syttyi vuonna 1952 tulipalo, joka poltti koko ullakon. Liekkien tieltä jouduttiin heittämään kadulle Karhun jääkiekkovarusteita, jotka seudun pojat ottivat omaan käyttöönsä.
Myöhemmin Merikorttelissa toimivat useat merkittävät suomalaiset yritykset, kuten ABB, Kone ja Nokia. Kertomusten mukaan Nokian päätös lähteä mukaan elektroniikka-alalle tehtiin, kun yrityksen toimisto sijaitsi juuri Merikorttelissa. Nykyisin rakennuksessa toimii erilaisia luovien alojen suunnittelu-, konsultti- ja mediatoimistoja, sekä kahvipaahtimo Kaffa Roastery. Rakennuksen alakerrassa on myös Alepan myymälä, elokuvateatteri Riviera Punavuori ja kaksi kahvilaa.
Kuinka äkäpussi kesytetään
thumb|300px|Augustus Egg. Äkäpussin kesytys. pienoiskuva|[[Heikki Savolainen (näyttelijä)|Heikki Savolainen ja Maikki Länsiö vuonna 1963 Suomen kansallisteatterin näytelmässä "Miten äkäpussi kesytetään".]] Kuinka äkäpussi kesytetään on William Shakespearen noin vuonna 1594 kirjoittama komedia. Se kuuluu Shakespearen varhaisimpiin näytelmiin.
Johdanto
Johdannossa on kaksi viittausta Marian Hacketiin, joka piti oluthuonetta Wincotissa (johdanto, 2,21) ja Cicely Hacketiin (johdanto 2,89). Wincot oli pikkuruinen kylä runsaan kuuden kilometrin päässä Stratford-upon-Avonista. Tätä viittausta pidetään todisteena sille näkemykselle, että William Shakespeare of Stratford kirjoitti itse näytelmänsä.
Ensimmäinen näytös
Lucentio on saapunut Padovaan suorittaakseen opintonsa. Hänen palvelijansa Tranio kehottaa häntä nauttimaan myös muista nuoruuden iloista.
Toinen näytös
Baptista lähettää opettajat neuvomaan tyttäriä ja keskustelee taloudellisista asioista Petruchion kanssa. Hortensio saapuu pian luuttu rikkoutuneena, Katen ansiosta. Kate itse yritää saada Hortension luopumaan yrityksestä, mutta kohtaa vertaisensa sanankäyttäjän (Kate loukkaa Petruchiota, joka muuntaa jokaisen loukkauksista seksuaaliseksi vihjailuksi). Baptista hyväksyy taistelun.
Neljäs näytös
thumb|250px|C. R. Leslie, Kuinka äkäpussi kesytetään, 1886. Hortensio tuo Tranion, joka on naamioitunut Lucentioksi, Baptistan kotiin, koska tämä on kertonut Hortensiolle Biancan osoittaneen kiintymystä tätä kohtaan. Piilosta he näkevät Biancan keimailevan Cambiona esiintyvän Lucention kanssa. Bianca vaatii Traniota vannomaan, että he luopuvat hänen kosiskelustaan.
Matkalla maaseututilalleen Petruchio alkaa uuden vaimonsa "kesyttämisen". Hän estää tätä nukkumasta, keksii syitä, ettei tämä voisi syödä ja ostaa tälle kauniita vaatteita vain repiäkseen ne. Kate järkyttyy kohtelusta ja kun hänelle kerrotaan, että heidän pitää palata Padovaan Biancan häihin, hän on iloinen voidessaan totella pyyntöä. Siihen mennessä kun he saapuvat, Katen kesyttäminen on valmis eikä hän enää vastusta Petruchiota. Hän taipuu Petruchion peliin osoittaen alistuvaisuutta tämän tahtoon sanoen pitävänsä kuuta aurinkona, tai aurinkoa kuuna, jos Petruchio vain niin tahtoo. Hän on viimeinkin ymmärtänyt miehensä menetelmän.
Toivo Susi
Maailman selkäpuolella (2013)
Susi julkaisi ensimmäisen albuminsa Maailman selkäpuolella vuonna 2013. Albumilla soittaa Nälkäiset miehet -orkesteri, joka keikkaili ahkerasti vuosina 2009–2012. Orkesterin jäsenet: Rummut: Rasmus Kujala, Basso: Tomi Tajakka (Steve 'n' Seagulls), Kitara: Toni Pikkarainen. Albumilla vierailivat myös Jari Väyliö (Oliver), Antti Hevosmaa (Virta), Henri Palmi, Sami Seppänen, Tuomas Hytönen. Albumin äänitti ja miksasi Tomi Riipinen. Julkaisukiertueella Susi liftasi kitara selässään 1500 kilometriä ja 10 keikkaa. Tässä vaiheessa bändin jäsenet olivat muuttaneet eri kaupunkeihin ja Nälkäiset miehet päätettiin lopettaa.
Yölaulu (2017)
Kolmas albumi Yölaulu toteutettiin yhteisörahoituksella. Fanit keräsivät äänittämiseen tarvittavan summan ja albumi julkaistiin 2017. Yölaulu julkaistiin ainoastaan fyysisenä painoksena, jota ei voinut ostaa kuin keikoilta. Sähköisiin palveluihin albumi ladattiin vasta kaksi vuotta myöhemmin. Albumilla kaikkia soittimia soittavat Tomi Riipinen ja Toivo Susi. Yölaulun kaksi viimeistä raitaa Enkeli ja Majakka ovat ennakointia tulevasta julkaisusta. Ne on äänitetty tulevan #74100-bändin kanssa. Yölaulu-albumia on painettu 300 kappaletta ja se on fyysisenä erittäin harvinainen.
Nilviäinen (2018)
Nilviäinen on järjestyksessään neljäs Toivo Susi -albumi ja se on äänitetty #74100 bändillä. Albumia äänitettiin Euroopan syvimmässä kaivoksessa Pyhäsalmella 1 500 metriä maan alla. Samassa kaivoksessa tehtiin myös Kone. Bändin jäsenet: Basso: Wäinö Leinonen, Rummut: Veli-Matti Riipinen, Kitara: Tomi Riipinen. Kannet levyyn on piirtänyt Petteri Tikkanen. Albumin ensimmäinen single Evoluution pää voitti Yle levylautakunnan. Albumin avausraita Manifesti on osittain äänitetty Suden ollessa kiertämässä akustisia klubeja Bristolissa Englannissa.
Roscellinus
Roscellinuksen nominalismi, tai "Sententia Vocum"
Anselmin mukaan Roscellinus katsoi myös, ettei väreillä ole itsenäistä olemassaoloa kappaleista joissa ne ovat, eikä sielun viisaus ole sen sielun ulkopuolella jossa viisaus on. Hän kielsi kokonaisuudelta sen osien todellisen olemassaolon. Vain sanoilla on osia.
Erik Jorpes
Johan Erik Jorpes (alk. Johansson; 15. heinäkuuta 1894 Kökar – 10. heinäkuuta 1973 Tukholma ) oli suomalaissyntyinen lääkäri ja tutkija, joka teki elämäntyönsä Ruotsissa. Jorpes tunnetaan erityisesti 1930-luvun tutkimuksestaan, jossa hän eristi ensimmäisenä maksasta puhtaan hepariinin ja tutki sen kemiaa.
Strömsholmin linna
Strömsholmin linna sijaitsee Keski-Ruotsissa Västmanlandin läänissä. Tarkemmin ilmaistuna linna on entisen Kolbäckin pitäjän alueella Strömsholmin taajamassa nykyisessä Hallstahammarin kunnassa. Se on yksi Ruotsin kuninkaallisista linnoista.
Charálampos Cholídis
48–57 kilogramman painoluokissa kilpaillut Cholídis osallistui vuosina 1976–1988 neljiin kesäolympialaisiin: Los Angelesissa 1984 ja Soulissa 1988 hän voitti pronssia. Lisäksi Cholídis saavutti kaksi MM-pronssia ja kolme himmeämpää EM-mitalia.
Juri II
Juri II eli Juri Vsevolodovitš (joskus myös Yrjö II, 1189 – 4. maaliskuuta 1238) oli Vladimirin suuriruhtinas vuosina 1212–1216 ja 1218–1238 ja hallitsi Vladimir-Suzdalia Venäjän mongolivalloituksen aikaan.
Carl Swenson
Carl Swenson (s. 20. huhtikuuta 1970 Corvallis, Oregon, Yhdysvallat) on yhdysvaltalainen entinen maastohiihtäjä. Hän lopetti kilpauransa vuonna 2007.
Parhaat – 18 suosituinta sävelmää (Lea Laven)
Parhaat – 18 suosituinta sävelmää on Lea Lavenin vuonna 2000 julkaistu kokoelmalevy, joka sisältää 18 kappaletta hänen vuosina 1978–1982 CBS Finland Oy:lle levyttämistään albumeista.
Muumiojauhe
Muumiolääkkeen nimiin vannoivat mm. Francis Bacon, Robert Boyle ja vielä 1800-luvun loppupuolella Leo Tolstoi. Epäilijöitä oli vähemmän. Michel de Montaigne leimasi muumioiden käytön kannibalismiksi. Zedlerin yleistietosanakirja 1730-luvulta melkeinpä väittää muumiojauhoa plaseboksi toteamalla: “Antaa heidän uskoa siihen jotka haluavat ja pystyvät.”
Tietoturva (yhdistys)
Alkuvaiheet tietoturvakerhona
Tietoturva ry on perustettu lokakuussa vuonna 1997 Helsingin tietojenkäsittely-yhdistyksen HETKYn tietoturvakerhon seuraajaksi. Kerhon toiminta oli käynnistynyt marraskuussa vuonna 1987, jolloin ensimmäiseksi puheenjohtajaksi valittiin Juhani Saari. Kerhon työryhmien työn seurauksena syntyi mm. Tietoturvallisuus etätyössä -kirja (toim. Helvi Salminen, Suomen ATK-kustannus, 1997 ISBN 951-762-539-1).
Kumppanit ja yhteistyö
Yhdistys toimii yhteistyössä myös OWASP-hankkeen (Open Web Application Security Project) Suomen Helsinki Chapter -alajaoksen (OWASP Finland) kanssa.
Aselupa Suomessa
Aseluvasta yleisesti
Ampuma-aselain mukaan aselupa tai hankkimisoikeus voidaan myöntää hakijalle, joten vaikka hakija täyttäisi kaikki ehdot ja ase soveltuisi käyttötarkoitukseen, voi poliisiviranomainen harkintansa mukaan myös evätä luvan.
Varsinaista aseenkantolupaa ei Suomessa enää myönnetä.
Aselupa ja rinnakkaislupa
Jos hakija hakee lupaa ampumaurheilu ja -harrastus perusteella on hakijan esitettävä harrastuksestaan luotettava selvitys, esimerkiksi todistus harrastuskerroista, ampumapäiväkirja tai ampumaseuran jäsenkortti sekä mahdollinen todistus aktiivisesta harrastuksesta tai ampumaseuran jäsenyydestä.
Poliisi voi haastatella hakijaa kerran tai kaksi kertaa ja johon varataan aika erikseen tai jo hankkimislupaa haettaessa. Vuosina 2011-2017 piti suorittaa lisäksi soveltuvuustesti.
Aktiivinen harrastus
Haettaessa lupaa ampumaurheilua ja -harrastusta varten ns. ERVA-kivääriin harrastusta pidetään aktiivisena jos hakijalla on luvan hakemista edeltäneen vuoden aikana ollut vähintään viisi harrastuskertaa sillä ampuma-asetyypillä, johon lupaa haetaan. Harrastuskertana pidetään jonkin ampumaurheilulajin harjoittelua, kilpailemista, kilpailun toimihenkilönä toimimista, valmentamista tai kouluttamista ampuma-aseen käyttöön taikka osallistumista vapaaehtoisesta maanpuolustuksesta annetussa laissa tarkoitettuun sotilaallisia valmiuksia palvelevaan ampumakoulutukseen ampuma-asetyypillä, johon aselupaa haetaan.
Ampuma-aseiden tyypit ja toimintatavat
Aselaki määrittelee ampuma-aseiden tyypit seuraavasti:
Vuoden 1915 ampuma-aseasetus
Kuvernöörillä oli oikeus pakottaa myyjien luovuttamaan varastoissaan olevat aseensa ja ampumatarpeensa kansallisen turvallisuuden nimissä viranomaisille tai kuvernöörin määräämien henkilöiden huostaan.
Vuoden 1933 ampuma-aseasetus
Vuoden 1933 ampuma-aselain myötä ja nojalla säädettiin myös "asetus ampuma-aseista ja ampumatarpeista", jossa määriteltiin tarkemmin ampuma-aseiden valmistuksesta, maahantuonnista, kaupasta, lupamenettelystä ja rangaistuksista. Kyseisen asetuksen ensimmäinen pykälä: "Ampuma-aseilla tarkoitetaan kaikki sellaisia aseita, joilla räjähdysainetta käyttäen voidaan ampua laukauksia siten, että siitä voi aiheutua hengenvaaraa tai terveydelle vahinkoa. Ampuma-aseiksi luetaan myös kaasupistoolit sekä muut kaasupanosten laukaisemista varten tarkoitetut laitteet ynnä valopistoolit. Aseina ei pidetä vanhoja ampuma-aseita, joita muisto- tai koriste-esineinä säilytetään julkisissa kokoelmissa tai yksityisissä kodeissa." Asetuksessa myös määrättiin, että aseen hankintaan oli haettava lupaa kotikunnan poliisiviranomaiselta kirjallisesti ja hakijan oli oltava tunnetusti luotettava ja huolellinen, sekä oli oltava hyväksyttävä syy aseelle. Jos hakemus koski taskuasetta tai kaasuasetta oli luvan myöntämisessä noudatettava eritystä varovaisuutta ja harkintaa, sekä kiinnitettävä huomiota siihen oliko hakijan luonteenominaisuuksien tai elämäntapojen perusteella aihetta epäillä, että hakija käyttäisi asetta väärin. Hakijan oli lisäksi oltava vähintään 15 vuotta vanha. 15-17-vuotiaalla oli oltava holhoojan suostumus ja lupa voitiin myöntää ainoastaan metsästykseen tai tarkkuusammuntaan. 18-20-vuotiaalle voitiin holhoojan suostumuksella antaa lupa myös muunlaiseen aseeseen. Hankintalupatodistukseen oli merkittävä luvansaajan nimi, ammatti, kotipaikka ja ampuma-aseen laatu ja lukumäärä. Hankintalupa oli voimassa 60 päivää. Ase oli näytettävä poliisille ja samalla haettiin hallussapitolupaa. Hallussapitolupaan oli merkittävä luvansaajan nimi, ammatti ja kotipaikka, aseen laatu, väljyys(kaliiperi), tehtaan merkki, valmistenumero sekä liike josta ase oli ostettu. Hallussapitolupa myönnettiin toistaiseksi voimassa olevana, erityisestä syystä se annettiin määräajaksi. Hallussapitolupa oikeutti myös aseen kantamiseen, mikäli sitä ei jokin toinen säädös erikseen tietyissä tilaisuuksissa kieltänyt. Hallussapitoluvan haltija oli velvollinen pitämään aseesta sekä siihen kuuluvista ampumatarpeista sellaista huolta, etteivät ne joudu lasten tai asiattomien henkilöiden haltuun. Lisäksi oli myös haettava lupa ampumatarpeiden hankkimiseen. Ampuma-aseen sai lainata vain sille, jolla oli oikeus aseen hallussapitoon. Alle 15-vuotias sai holhoojan valvonnan alaisena käyttää ampuma-asetta. Asetuksessa määrättiin lisäksi, että päätöksestä voi valittaa maaherralle ja maaherran päätöksestä korkeimpaan hallinto-oikeuteen. Asetuksella myös kumottiin edelliset vuonna 1918 säädetyt ampuma-aseasetukset ja vuonna 1918 säädetty senaatin päätös maahantuonnista. Asetus oli voimassa vuoteen 1998.
Tullgarnin linna
Tullgarnin linna sijaitsee Södertäljen kunnassa ja Södermanlandin maakunnassa Ruotsissa. Paikalla on sijainnut myös Sture-suvun 1500-luvulla rakennuttama linna, josta on jäljellä vain kellarin seiniä ja vaakunakivi. Magnus Julius De la Gardien omistuksessa vanha linna uudistettiin perusteellisesti 1720-luvulla. Linna edustaa uusklassismia.
Latvian juutalaiset
Saapuminen Latviaan
Ensimmäiset vakituiset juutalaiset saapuivat Latviaan 1500-luvun jälkipuoliskolla Pohjois-Saksasta ja Brandenburgista, joista monia perheitä matkusti paremman elämän toivossa Kuurinmaalle. Muuttajia kutsui sinne erityisesti Kuurinmaan viimeinen katolinen piispa Johann von Münchausen (1540–1560), jota juutalaiset kauppiaat rahoittivat.
Roger Eno
Roger Eugene Eno (s. 1959 Woodbridge, Englanti) tunnetaan ensisijaisesti ambient-säveltäjänä.
Takeshi Okada
Valmennusura
Joulukuun puolivälissä 2011 Okadasta tuli Kiinan Superliigassa pelaavan Hangzhou Greentownin päävalmentaja. Okada on ensimmäinen japanilaisvalmentaja Kiinan sarjoissa. Okada luotsasi Hangzhoun kaudella 2012 liigassa sijalle 11 ja kaudella 2013 pykälää alemmas. Pesti päättyi Okadan osalta potkuihin kauden 2013 jälkeen.
Modus operandi
Modus operandi (usein käytetty lyhenne MO) on latinaa ja tarkoittaa toiminnan tapaa tai työn tapaa. Sanan monikko on modi operandi. Kriminologiassa sillä tarkoitetaan tietyn rikollisen tyypillistä tapaa toimia. Esimerkiksi jos murtovaras aloittaa rikosuransa tunkeutumalla taloihin katon kautta, on todennäköistä, että hän jatkaa murtoja tällä tyylillä niin kauan kun hän tekee rikoksia. Jotkut murtovarkaat jopa murtautuvat toistuvasti samoihin paikkoihin.
Matti Lehtinen
Rooleja
Noin 60 ooppera- ja operettiroolia, joista tärkeimpiä:
APM 08279+5255
Kvasaarista on löydetty universumin massaltaan suurin vesimäärä. Vesihöyryä arvioidaan olevan 100 000 kertaa Auringon massan verran eli 100 tuhatta miljardia kertaa Maan valtamerien verran.
Bus Stop (kappale)
Bus Stop on brittiläisen The Hollies -yhtyeen hittikappale ja single vuodelta 1966. Se on yksi yhtyeen suurimmista hiteistä; kappale pääsi sekä Britanniassa että Yhdysvalloissa sijalle 5. Kappale kertoo parista, joka tapaa sateisena päivänä bussipysäkillä, ja rakastuu jakaessaan sateenvarjon.
Britanniassa ”Bus Stopia” ei julkaistu millään studioalbumilla, kun taas Yhdysvalloissa se sisältyi kyseisen maan markkinoille suunnatulle albumille Bus Stop.
Ami Aspelund
Ami Aspelund (oik. Anne-Marie Louise Aspelund, s. 7. syyskuuta 1953 Vaasa) on suomalainen esiintyvä taiteilija ja musikaalinäyttelijä.
Ura
Vuosi 2023 on Ami Aspelundille juhlavuosi. Kiertue AMIN ALBUMI - 50 vuotta elämää estradilla alkaa 25.10.2023. Tämän lisäksi Aspelund esiintyy Seinäjoen kaupunginteatterin suurmusikaalissa Niin kuin taivaassa (Så som i Himlen), jonka ensi-ilta on 16.9.2023. Juhlavuotensa kunniaksi Aspelund levytti Astor Piazzollan Libertangon, johon hän teki itse suomalaiset sanat.
Balineesi
Balineesi on siamilaisen pitkäkarvainen muoto. Sen ulkomuoto on peräisin siamilaisilta sukulaisilta: solakat linjat, siamilaisen naamiointi, sama kiilamainen pää ja safiirisilmät. Se on kuin siamilaisen ja persialaisen risteytys, mutta sen turkki on lyhyempää kuin persialaisilla ja kaulurikin puuttuu. Nimensä se on saanut balilaiselta tanssijalta, koska kissan astellessa häntä pystyssä, hännänpää heilahtelee puolelta toiselle.
Kansainvälinen Vapaamuurarijärjestö Miehille ja Naisille Le Droit Humain
Naisten ja miesten vapaamuurariuden syntyhistoria
Ensimmäinen loosi Ranskan ulko-puolelle perustettiin 16. elokuuta 1896 Zürichiin Sveitsiin. Kun toiminta levisi Pariisin ulkopuolelle ja ulkomaille, Le Droit Humain -loosista muodostettiin Kansainvälinen Yhteis-Vapaamuurarijärjestö Le Droit Humain. Järjestön hallinnollinen elin korkein neuvosto perustettiin Pariisissa 11. toukokuuta 1899.
Kamerunin pääministeri
Kamerunin pääministeri on Kamerunin hallituksen johtaja. Presidentti nimittää pääministerin, pääministeri ehdottaa hallituksen muita ministereitä jotka presidentti sitten nimittää. Tammikuusta 2019 pääministerinä on ollut Joseph Dion Ngute.
Lana Clarkson
Kuolema
2. helmikuuta 2003 Clarkson tapasi musiikkituottaja Phil Spectorin West Hollywoodin House of Bluesissa työskennellessään siellä emäntänä. Clarksonin työvuoron loputtua Spector kutsui hänet kotiinsa drinkille. Pian keskiyön jälkeen he lähtivät House of Bluesista Spectorin limusiinilla tämän kotiin Alhambraan, Kaliforniaan.